సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
6..6..6..6.. హిట్టర్ ఆరేసిన వేళ..!
టీ20 ఫార్మాట్‌లోని సిసలైన మజాను అభిమానులకి.. ఫైనల్లో పోరాడాల్సిన తీరును క్రికెట్ ప్రపంచానికి వరుస
TNN | Updated:
Apr 3, 2017, 03:34PM IST
ప్రపంచకప్ టోర్నీల్లో గత కొంతకాలంగా మనం చాలా ఉత్కంఠ ముగింపులను చూసుంటాం. కానీ.. గత ఏడాది వెస్టిండీస్, ఇంగ్లాండ్ మధ్య జరిగిన ఫైనల్ మ్యాచ్&zwnj; గుర్తుకు వస్తే మాత్రం అవన్నీ దిగదుడుపే అనిపించక మానదు. టీ20 ఫార్మాట్&zwnj;లోని సిసలైన మజాను అభిమానులకి.. ఫైనల్లో పోరాడాల్సిన తీరును క్రికెట్ ప్రపంచానికి వరుస సిక్సర్లతో పరిచయం చేశాడు వెస్టిండీస్ హిట్టర్ కార్లోస్ బ్రాత్&zwnj;వైట్. చివరి ఓవర్&zwnj;లో వెస్టిండీస్ విజయానికి 19 పరుగులు చేయాల్సి ఉండటంతో గెలుపుపై ఇంగ్లాండ్ ధీమాగా ఉంది. కానీ.. హిట్టర్ బ్రాత్&zwnj;వైట్ వారి ఆశలపై భీకర హిట్టింగ్&zwnj;తో నీళ్లు చల్లాడు. బెన్&zwnj;స్టోక్స్ వేసిన చివరి ఓవర్&zwnj;లో తొలి నాలుగు బంతుల్ని బ్రాత్&zwnj;&zwnj;వైట్ వరుసగా బౌండరీ లైన్ దాటించేసి ఔరా అనిపించాడు. అప్పటి వరకు ఏ మాత్రం విజయంపై ఆశలు లేని వెస్టిండీస్.. అనూహ్యంగా విశ్వవిజేతగా నిలవడంతో ఆ జట్టు క్రికెటర్లు ఆనందంతో జెర్సీలను విప్పేసి డ్యాన్స్ చేశారు. ఆ ఉత్కంఠ పోరుకి నేటితో సరిగ్గా ఏడాది.
కోల్&zwnj;కతాలోని ఈడెన్&zwnj; గార్డెన్స్ వేదికగా ఏప్రిల్ 3, 2016లో జరిగిన ఈ ఫైనల్లో తొలుత బ్యాటింగ్ చేసిన ఇంగ్లాండ్ నిర్ణీత 20 ఓవర్లలో 9 వికెట్ల నష్టానికి 155 పరుగులు చేసింది. జో రూట్ (54) అర్ధశతకంతో రాణించగా.. జోస్ బట్లర్ (36) ఫర్వాలేదనిపించాడు. భీకర హిట్టర్లున్న వెస్టిండీస్ 156 పరుగుల లక్ష్యాన్ని ఛేదించడం నల్లేరుపై నడకేనంటూ అంతా భావించారు. కానీ.. ఇంగ్లాండ్ బౌలర్లు అనూహ్యంగా పోరాడి విండీస్&zwnj;ను ఒత్తిడిలోకి నెట్టారు. జో రూట్ రెండు బంతుల వ్యవధిలోనే ఓపెనర్లు ఛార్లెస్ (1), క్రిస్ గేల్ (4)లను పెవిలియన్ పంపించి ఆ జట్టును దెబ్బతీశాడు. అనంతరం వచ్చిన సిమన్స్ డకౌట్.. రసెల్ (1), డారెన్ సామి (2) ఇలా వచ్చి అలా వెళ్లిపోయారు. డ్వేన్ బ్రావో (25) కాసేపు పోరాడినా.. క్రీజులో నిలవలేకపోయాడు. ఒక ఎండ్&zwnj;లో శామ్యూల్స్ (85 నాటౌట్) ఒంటరి పోరాటం చేసినా.. అతనికి సహకరించే వారే కరవయ్యారు. ఈ దశలో వచ్చిన బ్రాత్&zwnj;వైట్ 10 బంతుల్లోనే 1 ఫోర్, 4 సిక్సర్లతో 34 పరుగులు చేసి అద్భతమే చేశాడు. అప్పటి వరకు రెండు ఓవర్లు బౌలింగ్ చేసిన బెన్&zwnj;సోక్స్ 17 పరుగులే ఇవ్వడంతో కెప్టెన్ మోర్గాన్ అతడిపై నమ్మకంతో చివరి ఓవర్ కోసం బంతి ఇచ్చాడు. కానీ.. న భూతో... అనే రీతిలో బ్రాత్&zwnj;వైట్ తొలి నాలుగు బంతుల్ని సిక్సర్లు బాదేయడంతో ... మైదానంలో స్టోక్స్ కన్నీరు పెట్టేసుకున్నాడు. విండీస్ 19.4 ఓవర్లలోనే 161/6తో రెండోసారి టీ20 ప్రపంచకప్ విజేతగా నిలిచింది.